

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL PRITARIMO OBELIŲ SOCIALINIŲ PASLAUGŲ NAMŲ**

**2020 METŲ VEIKLOS ATASKAITAI**

2021 m. balandžio 30 d. Nr.

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos veiklos reglamento, patvirtinto 2019 m. kovo 29 d. tarybos sprendimu Nr. TS-43 ,,Dėl Rokiškio rajono savivaldybės tarybos veiklos reglamento patvirtinimo” 273 ir 276, punktais , Rokiškio rajono savivaldybės taryba n u s p r e n d ž i a:

Pritarti Obelių socialinių paslaugų namų 2020 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Elona Adomavičienė

PRITARTA

Rokiškio rajono savivaldybės tarybos

2021 m. balandžio 30 d. sprendimu Nr.

**OBELIŲ SOCIALINIŲ PASLAUGŲ NAMŲ 2020 METŲ METINĖS VEIKLOS ATASKAITA**

**ATASKAITINIO LAIKOTARPIO VEIKLOS REZULTATAI**

 Obelių socialinių paslaugų namai yra biudžetinė įstaiga, kurios paskirtis – teikti socialines paslaugas, atitinkančias Lietuvos Respublikos socialinių paslaugų įstatyme nustatytus reikalavimus. Vadovaujantis Lietuvos Respublikos Vyriausybės 2020 m. balandžio 8 d. nutarimu Nr. 359, nuo 2020 metų gegužės mėn. Rokiškio rajono savivaldybė perėmė Obelių vaikų globos namų steigėjo teises iš Lietuvos Respublikos socialinės apsaugos ir darbo ministerijos. Rokiškio rajono savivaldybės taryba 2020 m. gegužės 11 d. sprendimu Nr. TS-129 Obelių vaikų globos namus pervardino Obelių socialinių paslaugų namais ir patvirtino naujus įstaigos nuostatus. Obelių socialinių paslaugų namai yra stacionari socialines paslaugas teikianti įstaiga, kurioje veikia keli padaliniai. 2020 metų sausio 1 dieną buvusiuose Obelių vaikų globos namuose veikė trys padaliniai: stacionarus įstaigos padalinys, bendruomeninių vaikų globos namų padalinys ir krizių centro padalinys.

 2019–2020 metais buvę Obelių vaikų globos namai pagal projektą „Tvaraus perėjimo nuo institucinės globos prie šeimoje ir bendruomenėje teikiamų paslaugų sistemos sąlygų sukūrimas Lietuvoje Nr. 08.4.1-ESFA-V-405-01-0001“ teikė palydimosios globos paslaugas. Per 2020 metus palydimosios globos pasirengimo savarankiškam gyvenimui paslauga buvo suteikta 5 jaunuoliams, gyvenantiems stacionariame įstaigos padalinyje, perėjimo į savarankišką gyvenimą be apgyvendinimo paslauga buvo suteikta 6 jaunuoliams ir perėjimo į savarankišką gyvenimą su apgyvendinimu paslauga buvo suteikta 6 jaunuoliams Rokiškio ir Kupiškio miestuose.

 Krizių centre per metus specialiosios ir bendrosios socialinės paslaugos buvo suteiktos 9 šeimoms ir 22 vaikams.

 2020 metais įstaigoje yra veikė keturi bendruomeniniai namai – du Obeliuose ir du Rokiškyje. Bendruomeniniai vaikų namai veikė keturiuose individualiuose namuose. 2021 metų sausio 1 dieną socialinių paslaugų namų bendruomeniniuose namuose gyveno 30 vaikų. Iš jų: penkiems diagnozuotas neįgalumas, 3 – elgesio-emocijų sutrikimai. Vaikai atvyko: 1 – iš Panevėžio miesto savivaldybės, 7 – iš Panevėžio rajono savivaldybės, 2 – iš Kupiškio rajono savivaldybės, 2 –iš Pasvalio rajono savivaldybės, 2 – iš Anykščių rajono savivaldybės, 1 – iš Utenos rajono savivaldybės ir 15 – iš Rokiškio rajono savivaldybės. Socialinių paslaugų namų bendruomeniniuose namuose gyvenantys vaikai mokosi: Obelių gimnazijoje – 11 vaikų, Rokiškio pagrindinėje mokykloje – 5 vaikai, Vilniaus paslaugų verslo profesinio mokymo centre – 1 vaikas, Biržų technologijos ir verslo mokymo centre – 1 vaikas, Rokiškio technologijos, verslo ir žemės ūkio mokykloje – 1 – vaikas, Rokiškio Juozo Tumo-Vaižganto gimnazijoje – 5 vaikai, Rokiškio Senamiesčio progimnazijoje – 3 vaikai, Rokiškio Juozo Tūbelio progimnazijoje – 1 vaikas, Anykščių Antano Baranausko pagrindinėje mokykloje – 2 vaikai. Iš viso vaikai, gyvenantys bendruomeniniuose namuose, mokosi 9 ugdymo įstaigose.

 Nuo 2020 metų įstaigoje sudarytos sąlygos teikti vaiko laikinosios priežiūros paslaugas, numatytas Lietuvos Respublikos vaiko teisių apsaugos įstatyme. Per 2020 metus ši paslauga suteikta 10 asmenų. Nuo 2020 metų kovo mėnesio Lietuvoje iškilus COVID-19 pandemijos grėsmei, sudaryta sutartis su Rokiškio rajono savivaldybės administracija dėl galimybės apgyvendinti įstaigoje tėvų globos netekusius vaikus karantinavimosi laikotarpiu.

 Obelių vaikų globos namų direktoriaus 2017 m. spalio 30 d. įsakymu Nr. V-415 patvirtintame ir suderintame su Lietuvos Respublikos socialinės apsaugos ir darbo ministerija Individualiame Obelių vaikų globos namų pertvarkos plane buvo numatyta įsteigti vaikų dienos centrą laisvose įstaigos patalpose. 2020 metų pabaigoje buvo atliktas einamasis patalpų remontas ir įstaiga pateikė prašymą Rokiškio rajono savivaldybės administracijai dėl Obeliuose vaikų dienos centro įsteigimo ir akreditavimo. Rokiškio rajono savivaldybės administracijos direktoriaus 2020 m. gruodžio 1 d. įsakymu Nr. AV-1258 „Dėl teisės teikti akredituotą socialinę priežiūrą suteikimo“ vaikų dienos centras buvo įsteigtas. Akredituota 15 paslaugų gavėjų vietų.

 2020 metų IV ketvirtį, atsiradus poreikiui teikti Obelių miesto gyventojams asmens higienos priežiūros paslaugas ir Rokiškio rajono savivaldybės tarybai 2020 m lapkričio 27 d. sprendimu Nr. TS-282 patvirtinus šių paslaugų kainas, jos pradėtos teikti.

 Obelių socialinių paslaugų namai 2020 m. lapkričio mėnesį pateikė Rokiškio rajono savivaldybės tarybai svarstyti ir patvirtinti naujus įstaigoje teikiamų paslaugų įkainius. Taryba sprendimu Nr. TS-282 juos patvirtino. Tokiu būdu įstaiga įgijo galimybę teikti socialinės globos paslaugas kitų savivaldybių vaikams, sudarius sutartis su šiomis savivaldybėmis. Iki 2020 metų pabaigos bendruomeniniuose vaikų namuose buvo apgyvendinti 3 vaikai iš kitų savivaldybių.

 Siekiant sumažinti įstaigos patiriamas pastatų išlaikymo išlaidas, dalis įstaigos reikmėms nenaudojamų patalpų, vadovaujantis Rokiškio rajono savivaldybės administracijos direktoriaus 2020 m. lapkričio 5 d. įsakymu Nr. AV-1138 „Dėl nekilnojamo turto perdavimo valdyti, naudoti ir disponuoti juo patikėjimo teise“ (230 kv. metrų ir kilnojamo turto, kurio įsigijimo vertė – 1583,35 Eur) ir Rokiškio rajono savivaldybės administracijos direktoriaus 2020 m. lapkričio 25 d. įsakymu Nr. AV-1218 „Dėl turto perdavimo valdyti, naudoti ir disponuoti juo patikėjimo teise“ (kilnojamo turto įsigijimo vertė – 1966,00 Eur), perduota valdyti, naudoti ir disponuoti biudžetinei įstaigai Rokiškio rajono kūno kultūros ir sporto centrui.

 Obelių socialinių paslaugų namai, kaip partneris, dalyvauja Rokiškio savivaldybės vykdomame projekte „Rokiškio rajono bendruomeninių vaikų globos namų ir vaikų dienos centrų tinklo plėtra“. Vadovaujantis Rokiškio rajono savivaldybės administracijos direktoriaus 2020 m lapkričio 10 d. įsakymu Nr. AV - 1157 „Dėl nekilnojamo turto perdavimo valdyti ir naudotis panaudos pagrindais Obelių socialinių paslaugų namams“ įstaigai perduota laikinai, 10 metų, neatlygintinai valdyti ir naudotis panaudos pagrindais savivaldybei nuosavybės teise priklausantis nekilnojamas turtas – žemės sklypas su gyvenamuoju namų ir jam priklausančiais statiniais Rokiškio mieste.

` 2020 metų sausio 1 dienai Obelių vaikų globos namuose buvo patvirtinta 47,25 etato. Iš jų tiesiogiai su vaikais dirbančio personalo – 38,75 ir 8 etatai – administracijos ir aptarnaujančio personalo. Rokiškio rajono savivaldybei perėmus įstaigos steigėjo teises, 2020 m. gegužės 20 d. direktoriaus įsakymu Nr. V-82 etatų skaičius buvo sumažintas iki 45,25 etato. Perdavus įstaigos buhalterinės apskaitos darbus savivaldybės centralizuotai buhalterijai, panaikinti 2 buhalterių etatai.

 Per 2020 metus tiesiogiai su klientais dirbo 32 darbuotojai. Visi socialinį darbą dirbantys specialistai turi reikalingą aukštojo mokslo išsilavinimą, kvalifikuotiems darbuotojams priskirti darbuotojai atitinka jų kategorijai keliamus reikalavimus. Įstaigos aptarnaujantį personalą sudaro 8 darbuotojai, kurie užima 7,5 etato. 2 darbuotojai priskiriami darbininkų kategorijai.

**ATASKAITINIO LAIKOTARPIO VEIKLOS REZULTATŲ VERTINIMO KRITERIJAI**

Informacija apie Obelių vaikų globos namų 2020 metų veiklos tikslų įgyvendinimą pateikiama lentelėje

**OBELIŲ VAIKŲ GLOBOS NAMŲ 2020 METŲ VEIKLOS PLANO ĮGYVENDINIMO ATASKAITA**

(įstaigos pavadinimas)

|  |  |  |  |  |  |  |
| --- | --- | --- | --- | --- | --- | --- |
| Priemo­nės kodas | Priemonės pavadinimas | Įstaigos veiksmo pavadinimas | Proceso ir / ar indėlio vertinimo kriterijai ir jų reikšmės | Per ataskaitinį laikotarpį pasiekti rezultatai | Planuotų rezultatų neįgyvendinimo / viršijimo priežastys  | Asignavi­mai (eurais) |
|  | 03.03. Socialinių paslaugų ir integracijos plėtra |
| 03003010101 | Sudaryti sąlygas globos ir kitų įstaigų, teikiančių socialines paslaugas, veiklai. |  |  |  |  |  |
|  | *Priemonei įgyvendinti skirta:* |  |  | 900077 |  | 900077 |
|  | ***valstybės biudžeto lėšų:****iš to skaičiaus:**ministerijos pinigai**perduotai istaigai išlaikyti* *valstybės lėšos socialinėms paslaugos finansuoti****savivaldybės biudžeto lėšos*** |  |  | 774574 |  | 276474206700126400165000 |
|  | ***pajamų įmokų lėšų****:**spec.lėšos* |  |  | 45056 |  | 45056 |
|  | ***kitos lėšų:****savivaldybės lėšos (globa)**savivaldybės projektas**išmoka vaikui (Rokiškio savivaldybė)**kiti šaltiniai* |  |  | 80447 |  | 48884700286012262 |
|  |  I. Teikti socialinės globos normas atitinkančią socialinę globą likusiems be tėvų globos vaikams |
|  |  | 1.Organizuoti tinkamą likusio be tėvų globos vaiko apgyvendinimą ir suteikti jų poreikius atitinkančias paslaugas:1.1. atlikti kiekvieno globojamo vaiko išsamų ir visapusišką poreikių vertinimą;1.2. kiekvienam vaikui pagal įvertintus poreikius sudaryti individualų socialinės globos planą. | 1.1.100 proc. vaikų, kuriems atliktas išsamus ir visapusiškas poreikių vertinimas;1.2. 100 proc. vaikų sudaryti individualūs globos planai. | 1.1. 90 proc. vaikų atliktas poreikių vertinimas; per 2020 metus atvyko gyventi 4 vaikai; 1.2. 90 proc. vaikų pagal įvertintus poreikius sudaryti individualūs socialinės globos planai. | 1.1. 10 proc. vaikų buvo atvykę mažiau nei prieš mėnesį iki metų pabaigos, dėl šios priežasties nebuvo galimybių jiems atlikti poreikio vertinimo;1.2. 10 proc. vaikų iki metų pabaigos nebuvo atliktas poreikio vertinimas, dėl šios priežasties, jiems nebuvo sudaryti individualūs socialinės globos planai. |  |
|  |  | 2. Teikti socialinę globą vaikams aplinkoje, artimoje šeimos namų aplinkai:2.1. apgyvendinti vaikus šeimynų principu;2.2. apgyvendinti vaikus bendruomeniniame vaikų globos padalinyje;2.3. sukurti ir užtikrinti vaikams jų poreikius atitinkančią saugią aplinką.  | 2.1. 100 proc. vaikų, apgyvendinti šeimynų principu;2.2. 100 proc. vaikų apgyvendinti bendruomeniniame vaikų globos padalinyje;2.3. 100 proc. vaikų sukurta ir užtikrinta jų poreikius j atitinkanti saugi aplinka. | 2.1. 100 proc. vaikai gyvena šeimynų principu;2.2. 100 proc. vaikų apgyvendintiišnuomotuose 4 individualiuose namuose;2.3.100 proc. vaikams sukurta ir užtikrinta saugi aplinka. | 2.1.Įgyvendinta;2.2. įgyvendinta;2.3. įgyvendinta. |  |
|  |  | 3. Užtikrinti globojamų vaikų vystymosi poreikius:3.1. sudaryti vaikams tinkamas sąlygas lankyti švietimo, neformaliojo ugdymo, sveikatos priežiūros, kultūros įstaigas ir dalyvauti bendruomenės gyvenime; 3.2. tinkamai laiku organizuoti ir (arba) teikti vaikams sveikatos priežiūros paslaugas;3.3 padėti. vaikams įgyti socialinių ir savarankiško gyvenimo įgūdžių;3.4.dirbti darbą su vaikų šeimomis, padėti vaikams palaikyti ryšius su biologiniais tėvais ir artimaisiais. | 3.1. 100 proc. vaikų sudarytos tinkamos sąlygos lankyti švietimo, neformaliojo ugdymo, sveikatos priežiūros, kultūros įstaigas ir dalyvauti bendruomenės gyvenime;  3.2. 100 proc. vaikų per metus atlikti profilaktiniai sveikatos patikrinimai, suteikta reikalinga medicinos pagalba;3.3. 100 proc. vaikų dalyvauja savarankiškumo įgūdžių ugdymo programose; 3.4. 85 proc. vaikų palaiko nuolatinius ryšius su šeimomis. | 3.1. 100 proc. vaikų sudarytos tinkamos sąlygos lankyti švietimo, neformaliojo ugdymo, sveikatos priežiūros, kultūros įstaigas bei dalyvauti bendruomenės gyvenime;3.2. 100 proc. suteikta reikalinga medicinos pagalba. 30 proc. vaikų atliktiprofilaktiniai sveikatos patikrinimai; 3.3. 100 proc. vaikų pagal savo gebėjimus dalyvavo savarankiškumo įgūdžių ugdymo programose. 50 proc. vaikų dalyvavo projekte „Negalia – ne profesija“;3.4. 89 proc. vaikų, su kurių šeimomis palaikomi nuolatiniai ryšiai. | 3.1. Įgyvendinta;3.2. Įgyvendinta iš dalies.70 proc. vaikų atlikti profilaktinius sveikatos patikrinimus nebuvo galimybių dėl šalyje kilusios COVID-19 pandemijos;3.3. įgyvendinta;3.4. įgyvendinta. . 4 vaikai neturi artimųjų, su kuriais palaikytų ryšį. |  |
|  |  | 4. Užtikrinti globojamiems vaikams tinkamą fizinę aplinką įstaigoje :4.1. visoms šeimynoms įrengti atskirus sanitarinius mazgus ir virtuvėles;4.2. užtikrinti, kad vaikų kambariai suteiktų vaikams privatumo ir atitiktų jų poreikius;4.3. užtikrinti, kad vaikai turėtų pakankamai baldų asmeniniams daiktams laikyti. | 4.1. 100 proc. šeimynų, kurioms įrengti atskiri sanitariniai mazgai ir virtuvėlės;4.2. 100 proc. vaikų gyvena kambariuose, užtikrinančiuose privatumą ir atitinkančiuose jų poreikius;4.3. 100 proc. vaikų turi pakankamai baldų asmeniniams daiktams laikyti. | 4.1. 100 proc. šeimynose įrengti sanitariniai mazgai ir virtuvėlės;4.2.100 proc. vaikų gyvena kambariuose po vieną arba po du;4.3. 100 proc. vaikai aprūpinti reikiamais baldais. | 4.1. Įgyvendinta;4.2. įgyvendinta;4.3. įgyvendinta. |  |
|  |  | 5. Užtikrinti, kad paslaugas vaikams teiktų kvalifikuotas personalas. | 5. 100 proc. įstaigos socialinių paslaugų srities darbuotojų tobulino savo profesinę kompetenciją. | 5. 100 proc. darbuotojų dalyvavo kvalifikacijos tobulinimo kursuose per metus. | 5. Įgyvendinta. |  |
|  |  | 6. Užtikrinti tinkamą įstaigos valdymą ir administravimą. | 6.1. Kartą per savaitę, o prireikus – dažniau, surengti darbuotojų pasitarimai darbo kokybės gerinimo klausimais;6.2. kartą per mėnesį organizuojami bendruomeniniuose namuose dirbančių darbuotojų susirinkimai su įstaigoje dirbančiais specialistais;6.3. du kartus per metus, o prireikus - dažniau, surengti visuotiniai darbuotojų susirinkimai;6.4. pagal direktoriaus patvirtintą planą, vykdyta teikiamų socialinių paslaugų kontrolė.  | 6.1. Įstaigoje kas savaitę organizuojami pasitarimai;6.2. 2020 m. 8 kartus buvo organizuojami susirinkimai su darbuotojais, dirbančiais bendruomeniniuose namuose; 6.3. per metus įvyko 1 visuotinis susirinkimas (2020-09-28) ;6.4. kontrolė vykdyta pagal planą. | 6.1.Įgyvendinta;6.2. įgyvendinta iš daliesdėl COVID -19 pandemijos;6.3.įgyvendinta iš dalies – antras susirinkimas nebuvo organizuotas dėl COVID -19 pandemijos;6.4. įgyvendinta. |  |
|  |  | 7. Užvesti kiekvienam vaikui reikalavimus atitinkančią bylą. | 7. 100 proc. vaikų užvestos reikalavimus atitinkančios bylos. | 7. 100 proc. vaikams užvestos reikalavimus atitinkančios bylos. | 7. Įgyvendinta. |  |
|  |  | 8. Teikti trumpalaikės socialinės globos paslaugas | 8.1. Įsteigtos 6 vietos trumpalaikei socialinei globai teikti;8.2.10 asmenų teikta trumpalaikė socialinė globa; | 8.1. Įsteigtos 6 vietos trumpalaikei socialinei globai teikti;8.2. 10 asmenų suteikta laikino apgyvendinimo paslauga. | 8.1. Įgyvendinta;8.2. įgyvendinta. |  |
|  | II .Teikti kitas paslaugas |
|  |  | 9.Teikti krizių centro paslaugas. | 9.1. Įsteigta 10 vietų krizių centro paslaugoms teikti;9.2. 30 asmenų suteiktos krizių centro paslaugos. | 9.1. Įsteigta 10 vietų apgyvendinti krizių centre;9.2. per metus suteikta 31 asmeniui apgyvendinimo ir intensyvios krizių įveikimo pagalbos paslauga 9 suaugusiems, 22 vaikams.  | 9.1. Įgyvendinta;9.2. įgyvendinta.  |  |

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO OBELIŲ SOCIALINIŲ PASLAUGŲ NAMŲ 2020 METŲ VEIKLOS ATASKAITAI“ AIŠKINAMASIS RAŠTAS**

**Parengto projekto tikslai ir uždaviniai.**

Kaip numatyta Lietuvos Respublikos vietos savivaldos įstatyme ir Rokiškio rajono savivaldybės tarybos reglamente, teikiama tarybai svarstyti Obelių socialinių paslaugų namų veiklos ataskaitą.

**Šiuo metu teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos socialinių paslaugų įstatymu, kitais įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, kitais teisės aktais.

**Sprendimo projekto esmė**.

Lietuvos Respublikos vietos savivaldos įstatymo 16 straipsnio 2 dalies 19 punkte Rokiškio rajono savivaldybės tarybos 2019 m. kovo 29 d. sprendimu Nr. TS-43 patvirtinto Rokiškio rajono savivaldybės tarybos veiklos reglamento 276, 277 punktuose numatyta, kad savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Rajono tarybai teikiama 2020 metų Obelių socialinių paslaugų namų veiklos ataskaita.

Obelių socialinių paslaugų ataskaitoje pateikiami esminiai įstaigos veiklos rezultatai, veiklų įgyvendinimo statistika, trumpa įstaigos personalo struktūra pagal padalinius, suteiktų socialinių paslaugų analizė.

Obelių socialinių paslaugų namai yra Rokiškio miesto savivaldybės biudžetinė įstaiga, teikianti bendrąsias ir specialiąsias socialines paslaugas Rokiškio rajone gyvenantiems vaikams ir šeimoms.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamų** – nėra.

**Kokia sprendimo nauda Rokiškio rajono gyventojams.**

Viešosios įstaigos veiklos ataskaita yra viešas dokumentas, suteikiantis galimybę su šia ataskaita susipažinti rajono žmonėms. Veiklos ataskaitoje pateikiama informacija apie įstaigos veiklos rezultatus, planus, darbuotojų skaičių, įstaigos įsigytą turtą. Taip pat pateikiami duomenys apie įstaigos vadovą ir jo pastangos siekiant, kad įstaiga pateisintų paslaugų gavėjų poreikius ir teiktų kokybiškas socialines paslaugas nustatyta teisės aktų tvarka.

**Finansavimo šaltiniai ir lėšų poreikis.**

Sprendimui įgyvendinti savivaldybės biudžetų lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Direktorė Elona Adomavičienė